钦定古今图书集成/明伦汇编/氏族典/第237卷 > 张耀
## 钦定古今图书集成/明伦汇编/氏族典/第237卷 > 张耀

按《北齐书张耀传》：“耀字灵光，上谷昌平人也。父凤，晋
州长史。耀少而贞谨，颇晓吏职，解褐给事中。义旗建，
高祖擢为中军大都督韩轨府长史。显祖嗣事，迁相
府掾。天保初，赐爵都亭乡男，迁尚书右丞。显祖曾因
近出，令耀居守。帝夜还，耀不时开门，勒兵严备。帝驻
跸门外久之，耀以夜深真伪难辨，须火至乃开。于是”
独出见帝。帝笑曰：“卿欲学郅君章也。”深嗟赏之。肃宗
辅政，累迁秘书监。耀历事累世，奉职恪勤，未尝有过。
好读《春秋》，月一遍，时人比之贾梁道。赵彦深尝谓耀
曰：“君研寻《左氏》，岂求服虔、杜预之纰缪邪？”耀曰：“何为
然乎？《左氏》之书，备叙言事，恶者可以自戒，善者可以
庶几。故厉己温习，非欲诋诃古人之”得失也。天统元
年，世祖临朝，耀奏事，遇暴疾，旬日卒，时年六十三。谥
曰《贞简》。